ກ່າວຄຳເຫັນທີ່ກອງປະຊຸມ, ທ່ານນາງຮອງປະທານສະຫະພັນບັນດາອົງການມິດຕະພາບນະຄອນຮ່າໂນ້ຍ ເຈີ່ນຖິເຟຶອງ ໄດ້ຕີລາຄາສູງການເຄື່ອນໄຫວຂອງສະມາຄົມມິດຕະພາບ ຫວຽດນາມ - ປາແລັດສະຕິນ ໃນໄລຍະຜ່ານມາມ ແລະ ພ້ອມກັນນັ້ນ ກໍສະເໜີບາງການເຄື່ອນໄຫວສຳຄັນໃນໄລຍະຈະມາເຖິງ. ຕາມນັ້ນແລ້ວ, ສະມາຄົມຄວນໂຄສະນາເຜີຍແຜ່ ກ່ຽວກັບການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືລະຫວ່າງ ຫວຽດນາມ ແລະ ປາແລັດສະຕິນ ໃນວົງການສື່ມວນຊົນ, ຊ່ວຍປະຊາຊົນສອງປະເທດ ເພີ່ມທະວີຄວາມເຂົ້າໃຈເຊິ່ງກັນ ແລະ ກັນ; ຮັກສາການພົວພັນກັບສະຖານທູດ ປາແລັດສະຕິນ ໃນການສົມທົບກັນຈັດຕັ້ງບັນດາການເຄື່ອນໄຫວສັນຕິພາບ ແລະ ມິດຕະພາບ, ເພີ່ມທະວີການພົວພັນຮ່ວມມື ກັບບັນດາອົງການປະຊາຊົນ ແລະ ບັນດາອົງການມິດຕະພາບຢູ່ ປາແລັດສະຕີນ; ຕັ້ງໜ້າຊຸກຍູ້ການພົບປະແລກປ່ຽນ ແລະ ການຮ່ວມມືໃນຂົງເຂດເສດຖະກິດ, ວັດທະນະທຳ, ການສຶກສາ, ການທ່ອງທ່ຽວ...
ທີ່ກອງປະຊຸມ, ທ່ານເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງລັດ ປາແລັດສະຕິນ ປະຈຳ ຫວຽດນາມ Saadi Salama ຢືນຢັນວ່າ ປະຊາຊົນ ປາແລັດສະຕິນ ຖືເປັນສຳຄັນ ແລະ ຕີລາຄາສູງນ້ຳໃຈສາມັກຄີ, ມິດຕະພາບກັບປະຊາຊົນ ຫວຽດນາມ. ນີ້ແມ່ນກຳລັງຊຸກຍູ້ໃຫ້ປາແລັດສະຕິນ ເຊື່ອໝັ້ນໃນອະນາຄົດ ແລະ ສືບຕໍ່ສູ້ຊົນພັດທະນາ.
ທ່ານເອກອັກຄະລັດຖະທູດ ກໍ່ໄດ້ສະແດງຄວາມຂອບອົກຂອບໃຈ ຕໍ່ສະຫະພັນບັນດາອົງການມິດຕະພາບນະຄອນ ຮ່າໂນ້ຍ ແລະ ສະມາຄົມມິດຕະພາບ ຫວຽດນາມ - ປາແລັດສະຕິນ ນະຄອນ ຮ່າໂນ້ຍ ທີ່ໄດ້ມີການເຄື່ອນໄຫວຢ່າງສຸດຈິດສຸດໃຈ ແລະ ມີຄວາມໝາຍ, ຊ່ວຍເພີ່ມທະສີການຊຸກຍູ້ຄວາມເຂົ້າໃຈລະຫວ່າງປະຊາຊົນສອງປະເທດ; ຢືນຢັນວ່າ, ສະຖານທູດ ປາແລັດສະຕິນ ຈະຮ່ວມເດີນທາງ ໃນການປະຕິບັດບັນດາການເຄື່ອນໄຫວແລກປ່ຽນວັດທະນະທຳ, ການພົບປະແລກປ່ຽນປະຊາຊົນ, ຮັດແໜ້ນສາຍພົວພັນມິດຕະພາບທີ່ເປັນມູນເຊື້ອລະຫວ່າງ 2 ປະເທດໃນໄລຍະຈະມາເຖິງ.
ຄຳຮຸ່ງ